recursal/SuperWikiNEXT-32B huggingface dataset:
**কলোম্বাগে ডন ইউদেশ সঞ্জীবা বীরাসিংহে** (সিংহলি: සංජීව වීරසිංහ; জন্ম: ১ মার্চ, ১৯৬৮) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৫ সালে সীমিত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে কোল্টস, নন্দেস্ক্রিপ্টস এবং তামিল ইউনিয়ন ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলিং করতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন **সঞ্জীবা বীরাসিংহে**।

প্রথম-শ্রেণীর ক্রিকেট
---------------------

ইসিপাথানা কলেজে পড়াশুনো করেছেন সঞ্জীবা বীরাসিংহে। ১৯৮৪-৮৫ মৌসুম থেকে ১৯৯৬-৯৭ মৌসুম পর্যন্ত সঞ্জীবা বীরাসিংহে’র প্রথম-শ্রেণীর খেলোয়াড়ী জীবন চলমান ছিল। বিদ্যালয়ের ছাত্র অবস্থাতেই জাতীয় দলে খেলার জন্যে আমন্ত্রণ বার্তা লাভ করেন। শুরুতে তাকে ডিএস ডি সিলভা’র যোগ্য উত্তরসূরী হিসেবে বিবেচনা করা হতো।

আন্তর্জাতিক ক্রিকেট থেকে উপেক্ষিত হবার পরও ঘরোয়া পর্যায়ের ক্রিকেটে খেলা চালিয়ে যেতে থাকেন। এ পর্যায়ে খুব কমই নিজেকে মেলে ধরতে পেরেছিলেন। অতঃপর ৩০ বছর পূর্তির পূর্বেই খেলোয়াড়ী জীবন থেকে অবসর গ্রহণ করেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সঞ্জীবা বীরাসিংহে। ৬ সেপ্টেম্বর, ১৯৮৫ তারিখে কলম্বোয় সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৭ বছর ২৬৯ দিন বয়সে শ্রীলঙ্কার পক্ষে টেস্টে অভিষেকের ফলে দেশের সর্বকনিষ্ঠ টেস্ট ক্রিকেটারের মর্যাদা লাভ করেন। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

টেস্টে তার দল জয়লাভ করলেও তিনি সফল হননি। আটোসাটো বোলিং করলেও কোন উইকেট লাভে ব্যর্থ হন। এরপর পাকিস্তান গমন করেন। তবে কোন টেস্টেই তাকে খেলানো হয়নি। ফলশ্রুতিতে ঐ টেস্টটিই তার একমাত্র টেস্ট হিসেবে রয়ে যায়।

তথ্যসূত্র
---------

1. ↑

বহিঃসংযোগ
---------

* ইএসপিএনক্রিকইনফোতে সঞ্জীবা বীরাসিংহে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সঞ্জীবা বীরাসিংহে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**রিয়ান্টি রিয়ানন কার্টরাইট** (জন্ম ২২ সেপ্টেম্বর ১৯৮৩) একজন ইন্দোনেশীয় অভিনেত্রী, মডেল, উপস্থাপক এবং ভিজে।  তিনি ২০০৮ সালে একটি প্রণয়ধর্মী ইন্দোনেশীয় নাটক চলচ্চিত্র *আয়াত-আয়াত সিন্তা* (*ভালবাসার আয়াত*)-এ 'আয়শা' চরিত্রে তার প্রধান ভূমিকার জন্য সবচেয়ে বেশি পরিচিত এবং ২০০৫ সাল থেকে এমটিভি ইন্দোনেশিয়ার ভিজে।

জীবনের প্রথমার্ধ
----------------

কার্টরাইটের জন্ম বান্দুং, পশ্চিম জাভা, ইন্দোনেশিয়ায়। একজন ওয়েলশ পিতা ও একজন সুদানী মায়ের সংসারে রিয়ান্টি জন্মগ্রহন করেন। পরিবারে তিনি ছাড়াও তার এক বড় ভাই রয়েছে। কার্টরাইট একজন মুসলিম হিসাবে জন্মগ্রহণ করেছিলেন, যদিও পরে তিনি ধর্মান্তরিত হন। তিনি ইন্দোনেশীয়, সুদানী ও ইংরেজি ভাষা সাবলীলভাবে বলতে ও বুঝতে পারেন। রিয়ান্টির যখন পাঁচ বছর বয়স তখন তার পরিবার যুক্তরাজ্যে চলে যায় এবং সে কিশোরী হওয়ার আগেই তার পরিবার আবার ইন্দোনেশিয়ায় ফিরে আসে। ইন্দোনেশিয়া আসার পর তিনি বান্দুং ইন্টারন্যাশনাল স্কুলে ভর্তি হন। এরপর কার্টরাইট তাসমানিয়া বিশ্ববিদ্যালয় থেকে আন্তর্জাতিক ব্যবসা এবং বিপণনে স্নাতক ডিগ্রি অর্জন করেছেন।

কার্টরাইট বান্দুংয়ের স্থানীয় একটি ম্যাগাজিন *ম্যাক্স-এম* -এর স্বল্পকালীন সম্পাদকও ছিলেন।

রোমান ক্যাথলিক ধর্মে ধর্মান্তর
------------------------------

১৭ সেপ্টেম্বর, ২০১০-এ, রিয়ান্টি গোপনে একজন প্রাচীন সঙ্গীতের এক গায়ক ক্যাসানোভা আলফোনসোকে বিয়ে করেন, যার বংশধররা মার্কিন যুক্তরাষ্ট্রের সেন্ট প্যাট্রিকস ক্যাথেড্রাল, নিউ ইয়র্ক সিটিতে বাটাক বংশোদ্ভূত মার্কিন নাগরিক। বিয়ে করার জন্য মার্কিন যুক্তরাষ্ট্রে যাওয়ার দুই সপ্তাহ আগে, রিয়ান্টি ইসলাম ধর্ম ত্যাগ করে রোমান ক্যাথলিক ধর্মে ধর্মান্তরিত হন। তিনি তার নতুন নাম নেন সোফিয়া রিয়ান্টি রিয়ানন কার্টরাইট। 

কার্টরাইট ও আলফোনসো দম্পতির একটি কন্যা সন্তান রয়েছে: নাম কারা রোজ কানায়া, যার জন্ম ২৫ জুলাই, ২০২০।

কর্মজীবন
--------

কার্টরাইট ১৬ বছর বয়সে মডেলিংয়ে তার কর্মজীবন শুরু করেছিলেন। কিন্তু পরে তিনি তার সিদ্ধান্ত পরিবর্তন করে অভিনয়ে তার ক্যারিয়ার গঠনের দিকে মনোযোগ দেন।

কার্টরাইট ২০০৬ সালে তিনটি চলচ্চিত্র; *আইফেল আই অ্যাম ইন লাভ*, *জম্বলো*, *পেসান* *দারি* *সুরগা* এবং ২০০৭ সালে *ডি'বিজিস* ছবিতে অভিনয় করেছিলেন, ইন্দোনেশিয়ার বিখ্যাত অভিনেতা তোরা সুদিরো এবং ইন্দ্রা বিরোর সাথে।

কার্টরাইট এইডসের দূত হিসাবে নিজের নাম লিখিয়েছেন। তিনি এইচআইভি ভাইরাসের সংস্পর্শে আসার ঝুঁকি থেকে দূরে থাকার জন্য তরুণ প্রজন্মের প্রতি প্রচারণা চালান।

তিনি জনপ্রিয় ইন্দোনেশীয় টেলিভিশন অনুষ্ঠান "ইন্দোনেশিয়া মেনকারি বাকাত"-এর একজন বিচারক হিসেবে কাজ করেছেন, যা ব্রিটিশ *গট ট্যালেন্টের* আদলে তৈরি একটি প্রতিভা অনুসন্ধান অনুষ্ঠান।

কার্টরাইট অভিনয়ের পাশাপাশি বিভিন্ন ব্যবসার সাথে সম্পৃক্ত। তার নিজস্ব স্পা ও ক্যাফে ব্যবসা রয়েছে।

ভিডিও ক্লিপ
-----------

| বছর | শিরোনাম | শিল্পী |
| --- | --- | --- |
| ২০০৫ | ডেমি ওয়াক্তু | উংগু |
| ২০০৫ | সেপারটি ইয়াং দুলু | উংগু |
| ২০০৫ | সান্দরন হাটি | লেটো |
| ২০০৬ | নালুরি লেলাকি | স্যামসনস |
| ২০০৭ | বারতাহান দি সানা | শিলা অন ৭ |
| ২০০৭ | কাউ পুইসি | বন্ধন প্রকোসো |
| ২০১০ | মেনিয়েসাল | সিক্সথ সেন্স |
| ২০১০ | তেরলালু | এসটি ১২ |
| ২০১২ | পারকায়ালঃ | বেস জ্যাম |
|

তথ্যসূত্র
---------

1. ↑  "KapanLagi.com: Rianti Cartwright: JOMBLO Dekat Dengan Realitas"। সংগ্রহের তারিখ ২০১১-০৮-০৪।
2. ↑   perkawinan katolik
3. ↑  "10 Tahun Nantikan Buah Hati, Rianti Cartwright Lahirkan Anak Pertama, Potret sang Bayi Jadi Sorotan"। আগস্ট ২, ২০২০।
4. ↑  "RIANTI CARTWRIGHT Mantan VJ yang Jadi Pengusaha"। এপ্রিল ১৫, ২০১৩।
উত্তর আফগানিস্তানে বোরকা পরিহিত মহিলারা
**গোল্ডেন নিডল সেলাই স্কুল** তালেবান শাসনের সময় আফগানিস্তানের হেরাত শহরে মহিলাদের জন্য একটি গুপ্ত স্কুল ছিল। যেহেতু তালেবানদের দ্বারা প্রবর্তিত ইসলামী আইনের কঠোর ব্যাখ্যা অনুযায়ী মহিলাদের শিক্ষিত হওয়ার অনুমতি ছিল না,  হেরাত সাহিত্য চক্রের মহিলা লেখকরা হেরাতের সেলাই সার্কেল নামে একটি গোষ্ঠী গড়ে তোলেন, যা ১৯৯৬ সালে বা ১৯৯৬ এর কাছাকাছি গোল্ডেন নিডল সেলাই স্কুল প্রতিষ্ঠা করে।  পাঁচ বছর ধরে, তালেবান নৈতিক পুলিশের কাছ থেকে গোপনে, মৃত্যুর ঝুঁকি নিয়ে, গোল্ডেন নিডল সেলাই বিদ্যালয়ের মহিলারা একটি সাহসী স্কুলিং প্রচেষ্টায় অংশ নিয়েছিলেন এবং নিষিদ্ধ বিদেশী সাহিত্য অধ্যয়ন করেছিলেন।

মহিলারা সপ্তাহে তিনদিন স্কুলে যেতেন, আপাতদৃষ্টিতে সেলাই করতে, কিন্তু এর পরিবর্তে তারা হেরাত বিশ্ববিদ্যালয়ের সাহিত্যের অধ্যাপকদের দেওয়া বক্তৃতা শুনতেন। যদি নৈতিক পুলিশ তাদের কাছাকাছি আসত, বাইরে খেলাধুলা করা শিশুরা তাদেরকে সতর্ক করত, যা তাদেরকে বই এবং সেলাইয়ের সরঞ্জাম লুকানোর সময় দিত। হেরাত সাহিত্য চক্রের লেখিকা ক্রিস্টিনা ল্যাম্ব এর মতে হেরাত হয়ত তালেবানদের অধীনে সবচেয়ে নিপীড়িত এলাকা ছিল, কারণ এটি ছিল একটি সভ্য শহর এবং এর বেশিরভাগই ছিল শিয়া, যার উভয়ই তালেবান বিরোধী ছিল এবং তালেবানরা শিয়াদেরকে ঘৃণা করত এবং তারা সভ্যদের ঘৃণা করত।  তার বই, দ্য সিউইং সার্কেলস অফ হেরাত -এ, ক্রিস্টিনা ল্যাম্ব আমাদের হেরাতের নারী লেখক এবং কবিদের সম্পর্কে বলেন, যারা তালেবানদের আগমনে একটি জটিল সমস্যার মুখোমুখি হয়েছিল: তারা কীভাবে ঐসময়ে দেখা করতে এবং লিখতে সক্ষম হতেন? তাই এই মহিলারা তাদের লেখালেখি চালিয়ে যাওয়ার উপায় খুঁজতে মরিয়া হয়ে উঠেছিলেন। তালেবানদের অধীনে তাদের শুধু সেলাই করার অনুমতি ছিল। তিনি রেডিও ফ্রি ইউরোপকে বলেছেন:

> তারা বোরকা পরে তাদের জিনিসপত্র এবং কাঁচির ব্যাগ নিয়ে আসত। তার নীচে নোটবুক এবং কলম থাকত। এবং স্কুলের ভিতরে সেলাই শেখার পরিবর্তে তারা আসলে শেক্সপিয়ার এবং জেমস জয়েস, দস্তোয়েভস্কি এবং তাদের নিজস্ব লেখার বিষয়ে কথা বলত। তারা এই একটি ভয়ঙ্কর ঝুঁকিটি গ্রহণ করছিল। যদি তারা ধরা পড়ত, কমপক্ষে তাদের কারাবরণ ও নির্যাতনের শিকার হতে হত। হয়তো তাদের ফাঁসিও হতে পারত।
> 
> 
>

আরও দেখুন
---------

* ইসলামি নারীবাদ
* আফগানিস্তানের ইসলামিক আমিরাত
* আফগানিস্তানের মহিলাদের বিপ্লবী সমিতি
* সেলাই চক্র
* শরিয়া
* নারীদের প্রতি তালেবানের আচরণ
* ইসলামে নারী

মন্তব্য
-------

 

1. ↑  "The Taliban's War on Women"  ওয়েব্যাক মেশিনে আর্কাইভকৃত ২০০৭-০৭-০২ তারিখে, Physicians for Human Rights, August 1998, accessed 29 July 2010.
2. 1 2 3  Synovitz, Ron. "Afghanistan: Author Awaits Happy Ending To 'Sewing Circles Of Herat'", *Radio Free Europe*, March 31, 2004, accessed 29 July 2010. Also see Lamb, Christina. "Woman poet 'slain for her verse'", *The Sunday Times*, November 13, 2005.

আরও পড়ুন
---------

* Lamb, Christina. *The Sewing Circles of Herat*. HarperCollins, 2004.
* The Revolutionary Association of Women of Afghanistan, accessed 29 July 2010.
**অভতার সিং** (জন্ম: ৩ এপ্রিল ১৯৯২) একজন ভারতীয় জুডোকা, যিনি ব্রাজিলের রি দি জেনেরিও শহরে অনুষ্ঠিত ২০১৬ গ্রীষ্মকালীন অলিম্পিকে প্রতিদ্বন্দ্বিতা করার জন্য যোগ্যতা অর্জন করেছেন।

ব্যক্তিগত জীবন
--------------

অভতার সিং ১৯৯২ সালের ৩ এপ্রিল ভারতের পাঞ্জাব রাজ্যের গুরুদাসপুরে জন্মগ্রহণ করেন। তিনি তার পরিবারের সাথে কোথে ঘুরালা গ্রামে তার পিতার ফার্মে প্রাথমিক জীবন অতিবাহিত করেন। সিং বর্তমানে পাঞ্জাব পুলিশ বিভাগে সহকারী সাব ইন্সপেক্টর হিসাবে কর্মরত আছেন।

জুডো
----

অবতার সিং স্কটল্যান্ডের গ্লাসগোতে অনুষ্ঠিত ২০১৪ কমনওয়েলথ গেমসে ভারতের প্রতিনিধিত্ব করেন। তিনি পুরুষদের মিডলওয়েট বিভাগে প্রতিদ্বন্দ্বিতা করে ১৬ জনের পর্বে স্কটল্যান্ডের রৌপ্য পদক বিজয়ী ম্যাথিউ পার্সির নিকট পরাজিত হন।

ভারতীয় ফেডারেশনের সাথে সমস্যার ও আর্থিক সংকটের কারণে সিং ২০১৫ থেকে ২০১৬ সালে মাত্র ছয়টি ইভেন্টে অংশগ্রহণ করেছে। ২০১৬ তুরস্কে গ্রান্ড প্রিক্স ইভেন্টে অংশগ্রহণে, তুরস্ক সফরের বিমান টিকেটের টাকা জন্য তার পিতা মাতা তাদের লাইফ সেভিংয়ের টাকা দেন। ২০১৬ দক্ষিণ এশীয় গেমসে তিনি ৯০ কেজি বিভাগে প্রতিদ্বন্দ্বিতা করেন। সেখানে তিনি নেপালের সঞ্জয় রানা ও বাংলাদেশের জাহাঙ্গীর আলমকে পরাজিত করে ফাইনালে উঠেন এবং ফাইনালে ৪৯ সেকেন্ড সময় নিয়ে আফগানিস্তানের মোহাম্মদ কাকরকে পরাজিত করে স্বর্ণ পদক জিতেন। ২০১৬ সালের এপ্রিলে উজবেকিস্তানের তাসখন্দে অনুষ্ঠিত এশিয়ান জুডো চ্যাম্পিয়নশিপে সিং ইরানি জুডোকা সায়েদ মোরারিকে পরাজিত করে সেমিফাইনালে উঠেন কিন্তু সেমিফাইনালে চীনা জুডোকা জিংজাও জেনের নিকট পরাজিত হন এবং স্কোরে পঞ্চম স্থান অর্জন করেন।

২০১৬ বিশ্ব র্যাঙ্কিংয়ে অবতার সিং ২০০ থেকে ৭৯ এ উঠে আসে, যা তার জন্য যথেষ্ট ছিল ২০১৬ রিও অলিম্পিকে পুরুষদের ৯০ কেজি বিভাগে এশিয়া মহাদেশের কোঠা পাওয়ার জন্য।

রিও অলিম্পিক ২০১৬ ছিল অবতার সিংয়ের প্রথম অলিম্পিক গেমসে প্রতিদ্বন্দ্বিতা, যাতে তিনি শরণার্থী অলিম্পিক জুডোকা পোপল মাইসেঙ্গার নিকট ৯০ কেজি বিভাগের প্রথম রাউন্ডেই পরাজিত হন।

তথ্যসূত্র
---------

1. 1 2 3 4  "Avtar Singh Biography"। Official website of the Glasgow 2014 Commonwealth Games। ৩১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ মে ২০১৬।
2. 1 2 3  Judge, Shahid (১৯ মে ২০১৬)। "Where others doubted Avtar Singh backs himself, wins Rio Olympics 2016 judo quota"। *The Indian Express*। সংগ্রহের তারিখ ২৬ মে ২০১৬।
3. ↑  Kamal, Kamaljit Singh (১৯ মে ২০১৬)। "Gurdaspur judoka Avtar makes it to Rio Olympics 2016"। *Hindustan Times*। সংগ্রহের তারিখ ২৬ মে ২০১৬।
4. ↑  "South Asian Games: Indian judokas target 10 gold medals"। *DNA India*। ১৩ ফেব্রুয়ারি ২০১৬। সংগ্রহের তারিখ ২৬ মে ২০১৬।
5. ↑  "SAG Pakistan, India share judo golds at South Asian Games on final day"। Press Information Bureau Government of India Ministry of Youth Affairs and Sports। ১৬ ফেব্রুয়ারি ২০১৬। সংগ্রহের তারিখ ২৬ মে ২০১৬।
6. ↑  "Two Indian Judokas in race for Rio qualification"। *Times of India*। ২৯ এপ্রিল ২০১৬। সংগ্রহের তারিখ ২৬ মে ২০১৬।
7. ↑  "Asian Championships Tashkent"। *judoinside.com*। সংগ্রহের তারিখ ২৬ মে ২০১৬।
8. ↑  Kar, Tanjur। "Rio Olympics 2016: Avtar Singh books Olympic berth in Judo"। sportskeeda। সংগ্রহের তারিখ ২৬ মে ২০১৬।
ম্যাকগিল বিশ্ববিদ্যালয় গ্রন্থাগারের একটি শাখা **ইসলামিক স্টাডিজ লাইব্রেরী**-র সংগ্রহগুলি টরন্টো বিশ্ববিদ্যালয়ের রবার্টস লাইব্রেরির সাথে কানাডার প্রধান গ্রন্থাগার হিসেবে ইসলামী বিশ্ব সম্পর্কে এবং প্রকৃতপক্ষে উত্তর আমেরিকার সবচেয়ে গুরুত্বপূর্ণ সংগ্রহগুলি নিয়ে গবেষণার জন্য একত্রিত হয়েছে।

ইতিহাস
------

১৯৫২ সালে ম্যাকগিল ইউনিভার্সিটি ইন্সটিটিউট অব ইসলামিক স্টাডিজের সাথে ইসলামিক স্টাডিজ লাইব্রেরীটি প্রতিষ্ঠিত হয়েছিল। এটি একটি পরিমিত বিভাগীয় গ্রন্থাগার থেকে পুরো ইসলামী সভ্যতার প্রায় দেড় হাজার খন্ডের একটি সম্মানজনক গ্রন্থাগার হিসাবে রুপান্তরিত হয়েছে। গ্রন্থাগারটি মরিস হল-এ অবস্থিত, এটি জন জে ব্রাউনের নকশায় ১৮৮২ সালে নির্মাণ করা হয়েছে।

সংগ্রহ
------

গ্রন্থাগারের সংগ্রহগুলি মুদ্রিত, পাণ্ডুলিপি এবং অডিওভিজুয়াল বিন্যাসে অন্তর্ভুক্ত রয়েছে। পাণ্ডুলিপির এই সংগ্রহটিতে আরবী, ফারসি, তুর্কি (উসমানীয় তুর্কি সহ) এবং উর্দুতে মিলিয়ে প্রায় ৬৪০ খণ্ডের সাহিত্যের সমন্বয়ে গঠিত হয়েছে। এই সংগ্রহগুলি *রেয়ার বুকস এন্ড স্পেশাল কালেকশনস*-এ অবস্থিত, অডিওভিজুয়াল সংগ্রহগুলিতে বিরল বইগুলির মাইক্রোফিল্ম এবং পান্ডুলিপি (৫৩৫টি রিল) রয়েছে। মুদ্রিত বইগুলির মধ্যে লিথোগ্রাফি দ্বারা মুদ্রিত আরবি, ফার্সি, উর্দু এবং তুর্কি বইয়ের ৭০০ খণ্ডের সংকলন সহ প্রায় ৩,০০০ বিরল আইটেমের সংকলন রয়েছে।

গ্রন্থাগারের এই সংগ্রহটি ইসলামী সভ্যতার সমুদয় বিষয়াবলীর পরিসীমা বিস্তৃতিকরণে আগ্রহী। ভৌগোলিকভাবে যার অর্থ দাঁড়ায় দক্ষিণ এশিয়া (বাংলাদেশ, ভারত, আফগানিস্তান, পাকিস্তান ইত্যাদি), দক্ষিণ-পূর্ব এশিয়া (ইন্দোনেশিয়া), মধ্য এশিয়া (কিরগিজস্তান, তাজিকিস্তান, কাজাখস্তান, উজবেকিস্তান এবং তুর্কমেনিস্তান), মধ্যপ্রাচ্য (ইরান, ইরাক, সৌদি আরব, ফিলিস্তিন, ইসরায়েল, সিরিয়া, জর্ডান, সংযুক্ত আরব আমিরাত, ওমান এবং ইয়েমেন) এবং উত্তর আফ্রিকা (মিশর, লিবিয়া, তিউনিসিয়া, আলজেরিয়া, মরক্কো এবং সুদান) এ সম্পর্কিত সংগ্রহশালাকে অন্তর্ভুক্ত করা।

তথ্যসূত্র
---------

1. ↑  "ISL Staff"। *Islamic Studies Library*। সংগ্রহের তারিখ ২৬ ফেব্রুয়ারি ২০১৪।
2. ↑  "Islamic studies collection policy"। *McGill Library website*। সংগ্রহের তারিখ ২৬ ফেব্রুয়ারি ২০১৪।
3. ↑  "McGill Library website"। *About the Islamic Studies Library*। সংগ্রহের তারিখ ২৬ ফেব্রুয়ারি ২০১৪।
4. ↑  "Morrice Hall"। *Virtual McGill*।
5. ↑  "ইসলামী পান্ডুলিপি"। *ম্যাগগিল গ্রন্থাগার ওয়েবসাইট* (ইংরেজি ভাষায়)। সংগ্রহের তারিখ ২৬ ফেব্রুয়ারি ২০১৪।
6. ↑  "সংগ্রহশালার নীতি"। *ইসলামীক স্ট্যাডীজ লাইব্রেরী*। সংগ্রহের তারিখ ২৬ ফেব্রুয়ারি ২০১৪।

বহিঃসংযোগ
---------

* ইসলামিক স্টাডিজ লাইব্রেরী
ম্যাগাজিনের প্রচ্ছদ ও বিজ্ঞাপনের পৃষ্ঠাগুলিতে পাঠক তথা ভোক্তার দৃষ্টি আকর্ষণের জন্য পেশাদারী স্তরের পৃষ্ঠাসজ্জা করার দক্ষতার প্রয়োজন হয়।
**পৃষ্ঠাসজ্জা** বা **পৃষ্ঠাবিন্যাস** বলতে চিত্রলৈখিক নকশা প্রণয়ন প্রক্রিয়ার একটি অংশকে বোঝায় যেখানে মুদ্রণের আগে কোন পৃষ্ঠার দৃশ্যমান উপাদানগুলিকে সাজানো বা বিন্যস্ত করা হয়। এই প্রক্রিয়াতে বিশেষ কোনও যোগাযোগের উদ্দেশ্য পূরণের লক্ষ্যে গ্রন্থনার সাংগঠনিক মূলনীতিগুলি প্রয়োগ করা হয়।

উচ্চস্তরের পৃষ্ঠাসজ্জাতে প্রকাশনা মাধ্যমের আকার-আকৃতির পাশাপাশি পাঠ্য বিষয়বস্তু ও চিত্রসমূহের সামগ্রিক বিন্যাস সম্পর্কে সিদ্ধান্ত নেওয়া হয়। এতে সংস্কৃতি ও মনোবিজ্ঞানের সম্যক জ্ঞান থাকার পাশাপাশি বুদ্ধি, সংবেদনশীলতা ও সৃষ্টিশীলতার দক্ষ ব্যবহার প্রয়োজন হয় এবং রচয়িতা ও সম্পাদক কীভাবে ভাব বিনিময় করতে চান ও কীসের উপর জোর দিতে চান, সেগুলি বিবেচনা করতে হয়।

নিম্নস্তরের পৃষ্ঠাসজ্জাতে পৃষ্ঠাসংখ্যা স্থাপন এবং মুদ্রাক্ষর স্থাপন প্রক্রিয়াগুলি অনেক বেশি যান্ত্রিক। কিছু পরামিতি বা মানদণ্ড আগে থেকে দেওয়া থাকলে পাঠ্য বিষয়বস্তুসমৃদ্ধ এলাকার সীমানা, মুদ্রাক্ষর ছাঁদ, মুদ্রাক্ষর ছাঁদের আকার, প্রান্তের সাথে সামঞ্জস্যবিধানের পছন্দ, ইত্যাদি খুব সহজেই করা সম্ভব।

কম্পিউটারের মাধ্যমে প্রকাশনা আধিপত্য বিস্তার করার আগে এই সবগুলি প্রক্রিয়াই হাতে করা হত, কিন্তু আধুনিক কম্পিউটারভিত্তিক প্রকাশনা ব্যবস্থায় এগুলি প্রায় সবক্ষেত্রেই স্বয়ংক্রিয়ভাবে সম্পাদন করা হয়।

তথ্যসূত্র
---------

1. ↑  O'Connor, Z (২০১৪)। *Elements and principles of design: Tools for digital imagery, art and design*।
**কেইটলিন টাইসন** (জন্ম ১০ এপ্রিল ১৯৯৪) হলেন ক্যারিবীয় অঞ্চলে ব্রিটিশ সাম্রাজ্যের আওতাধীন কেম্যান দ্বীপপুঞ্জের একজন মডেল ও অভিনেত্রী, যিনি ২০১৮ সালে 'মিস কেম্যান দ্বীপপুঞ্জ' খেতাব জিতেছিলেন এবং ২০১৮ সালে মিস ইউনিভার্স প্রতিযোগিতায় কেম্যান দ্বীপপুঞ্জের প্রতিনিধিত্ব করেছিলেন।

ব্যক্তিগত জীবন
--------------

কেইটলিন টাইসন কেম্যান দ্বীপপুঞ্জের রাজধানী জর্জটাউনে ১০ এপ্রিল ১৯৯৪ সালে জন্মগ্রহণ করেন এবং জর্জটাউনেই বেড়ে উঠেছেন। তিনি যুক্তরাষ্ট্রের নিউইয়র্কের ম্যানহাটনে আমেরিকান ইন্সটিটিউট অব ফাইন আর্টসে পড়াশোনা করেছেন।

সুন্দরী প্রতিযোগিতায় অংশগ্রহণ
------------------------------

### মিস কেম্যান দ্বীপপুঞ্জ ২০১৮

কেইটলিন টাইসন ২০১৮ সালের আগস্ট মাসের ১১ তারিখে 'মিস কেম্যান দ্বীপপুঞ্জ' খেতাব লাভ করেন। তার পূর্বে ২০১৭ সালে 'মিস কেম্যান দ্বীপপুঞ্জ' খেতাব লাভ করেছিলেন অ্যানিকা কোলোনি।

### মিস ইউনিভার্স ২০১৯

কেইটলিন টাইসন ২০১৮ সালের ডিসেম্বরে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় কেম্যান দ্বীপপুঞ্জের প্রতিনিধিত্ব করেছিলেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।

তথ্যসূত্র
---------

1. ↑  Whittaker, James। "Caitlin Tyson crowned Miss Cayman 2018"। *Cayman Compass*। সংগ্রহের তারিখ ১২ আগস্ট ২০১৮।
2. ↑  "Up Close and Personal with Caitlin Tyson, Cayman's Emerging Actress"। *Cayman Airways Skies*। ১৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৭।
3. ↑  "Caitlin Tyson – Miss Cayman Islands 2018"। *awardgoesto*। ১৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৮।
4. ↑  News, Joel Guinto, ABS-CBN। "Catriona Gray crowned Miss Universe"। *ABS-CBN News*।
পে-মা-'ফ্রিন-লাস
**পে-মা-'ফ্রিন-লাস** (তিব্বতি: པདྨ་འཕྲིན་ལས, ওয়াইলি: *pe ma 'phrin las*) (১৫৬৪-১৬৪২) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম পে-গ্লিং-র্গ্যাল-স্রাস (ওয়াইলি: *pe gling rgyal sras*) উপাধিধারী লামা ছিলেন।

জন্ম
----

পে-মা-'ফ্রিন-লাস ১৫৬৪ খ্রিষ্টাব্দে জন্মগ্রহণ করেন। বিখ্যাত গ্তের-স্তোন পে-মা-গ্লিং-পার (ওয়াইলি: *pe ma gling pa*) পুত্র জ্লা-বা-র্গ্যাল-ম্ত্শান (ওয়াইলি: *zla ba rgyal mtshan*) তার পিতা ছিলেন। তার মাতা বু-খ্রিদ (ওয়াইলি: *bu khrid*) ছিলেন ছোস-'খোর (ওয়াইলি: *chos 'khor*) অঞ্চলে শাসনকর্তার কন্যা। কথিত যে, জ্লা-বা-র্গ্যাল-ম্ত্শান মৃত্যুকালে তার শিষ্য ব্স্তান-'দ্জিন-গ্রাগ্স-পার (ওয়াইলি: *bstan 'dzin grags pa*) ওপর তার স্ত্রী ও শিশুপুত্রের দায়িত্ব দিয়ে যান, ফলে অনেকে ব্স্তান-'দ্জিন-গ্রাগ্স-পাকে পে-মা-'ফ্রিন-লাসের প্রকৃত পিতা বলে দাবী করেন।

কৃতিত্ব
-------

পে-মা-'ফ্রিন-লাস ভুটানে বেশ কিছু বৌদ্ধবিহার স্থাপন করেন। এগুলির মধ্যে স্গাং-স্তেং-গ্সাং-স্ঙ্গাগ্স-ছোস-গ্লিং (ওয়াইলি: *sgang steng gsang sngags chos gling*) বৌদ্ধবিহার এবং স্প্রা-ম্খার-ল্হা-খাং (ওয়াইলি: *spra mkhar lha khang*) সর্বাপেক্ষা উল্লেখযোগ্য। তিনি গ্লিং-স্তোদ (ওয়াইলি: *gling stod*) এবং গ্লিং-স্মাদ (ওয়াইলি: *gling smad*) নামক দুই রকমের সংঘ অনুশাসনেরও প্রচলন করেন, যা ভুটানের বিহারগুলিতে বর্তমানেও প্রচলিত রয়েছে।

তথ্যসূত্র
---------

1. ↑  Harding, Sarah (২০০৩)। *The Life and Revalations of Pema Lingpa*। Ithaca, NY: Snow Lion। আইএসবিএন 1-55939-194-4।
2. 1 2  Rigdzin, Karma (এপ্রিল ২০১১)। "The First Gangteng, Pema Trinle"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১২-২৩।

|
|  |
| পূর্বসূরী-- | **পে-মা-'ফ্রিন-লাস  প্রথম পে-গ্লিং-র্গ্যাল-স্রাস** | উত্তরসূরীব্স্তান-'দ্জিন-লেগ্স-পা'ই-দোন-গ্রুব |
|

| * দে
* স
পে-গ্লিং-র্গ্যাল-স্রাস |
| --- |
| 
* ১) পে-মা-'ফ্রিন-লাস
* ২) ব্স্তান-'দ্জিন-লেগ্স-পা'ই-দোন-গ্রুব
* ৩) কুন-ব্জাং-'ফ্রিন-লাস-র্নাম-র্গ্যাল
* ৪) ব্স্তান-'দ্জিন-স্রিদ-ঝি-র্নাম-র্গ্যাল
* ৫) ও-র্গ্যান-দ্গে-লেগ্স-র্নাম-র্গ্যাল
* ৬) ও-র্গ্যান-ব্স্তান-পা'ই-ন্যি-মা
* ৭) ও-র্গ্যান-ব্স্তান-পা'ই-ন্যিন-ব্যেদ
* ৮) ও-র্গ্যান-'ফ্রিন-লাস-র্দো-র্জে
* ৯) রিগ-'দ্জিন-কুন-ব্জাং-পে-মা-র্নাম-র্গ্যাল

 | পে-মা-'ফ্রিন-লাস |
**পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান** (ওয়াইলি: *pe ma theg mchog bstan pa'i rgyal mtshan*) (১৮৬৪-১৯০৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম ঝে-ছেন-রাব-'ব্যাম্স (ওয়াইলি: *zhe chen rab 'byams*) উপাধিধারী বৌদ্ধ অবতারী লামা ছিলেন।

সংক্ষিপ্ত জীবনী
---------------

পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান ১৮৬৪ খ্রিষ্টাব্দে তিব্বতে জন্মগ্রহণ করেন। তাকে গার-দ্বাং-ছোস-ক্যি-র্গ্যাল-ম্ত্শো (ওয়াইলি: *gar dbang chos kyi rgyal mtsho*) নামক চতুর্থ ঝে-ছেন-রাব-'ব্যাম্স (ওয়াইলি: *zhe chen rab 'byams*) উপাধিধারী বৌদ্ধ লামার পুনর্জন্ম রূপে চিহ্নিত করা হয়। মি-'গ্যুর-নাম-ম্খা'ই-র্দো-র্জে (ওয়াইলি: *mi 'gyur nam mkha'i rdo rje*), 'জাম-দ্ব্যাংস-ম্খ্যেন-ব্র্ত্সে'-দ্বাং-পো (ওয়াইলি: *'jam dbyangs mkhyen brtse' dbang po*), ব্লো-গ্রোস-ম্থা'-য়াস (ওয়াইলি: *blo gros mtha' yas*), পে-মা-র্দো-র্জে (ওয়াইলি: *pe ma rdo rje*), 'জু-মি-ফাম-র্গ্যা-ম্ত্শো (ওয়াইলি: *'ju mi pham rgya mtsho*) প্রভৃতি বিখ্যাত লামারা তার শিক্ষক ছিলেন। গ্ঝান-ফান-ছোস-ক্যি-স্নাং-বা (ওয়াইলি: *gzhan phan chos kyi snang ba*) নামক বৌদ্ধ লামা তাকে ভিক্ষুর শপথ প্রদান করেন।

তথ্যসূত্র
---------

1. ↑  Chhosphel, Samten (জুলাই ২০১২)। "The Fifth Zhechen Rabjam, Pema Tekchok Tenpai Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৯-০৪।

|
|  |
| পূর্বসূরীগার-দ্বাং-ছোস-ক্যি-র্গ্যাল-ম্ত্শো | **পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান  পঞ্চম ঝে-ছেন-রাব-'ব্যাম্স** | উত্তরসূরীস্নাং-ম্দ্জাদ-গ্রুব-পা'ই-র্দো-র্জে |
|

| * দে
* স
ঝে-ছেন-রাব-'ব্যাম্স |
| --- |
| 
* ১) ব্স্তান-পা'ই-র্গ্যাল-ম্ত্শান
* ২) 'গ্যুর-মেদ-কুন-ব্জাং-র্নাম-র্গ্যাল
* ৩) দ্পাল-'ব্যোর-র্গ্যা-ম্ত্শো
* ৪) গার-দ্বাং-ছোস-ক্যি-র্গ্যাল-ম্ত্শো
* ৫) পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান
* ৬) স্নাং-ম্দ্জাদ-গ্রুব-পা'ই-র্দো-র্জে
* ৭) 'জিগ্স-মেদ-ছোস-ক্যি-সেং-গে

 |
**জোজি লা সুড়ঙ্গ** হল হিমালয়ের জোজি লা গিরিপথের নীচে ভারতের কেন্দ্রশাসিত অঞ্চল লাদাখের কার্গিল জেলার সোনমার্গ ও দ্রাস শহরের মধ্যবর্তী একটি সড়ক সুড়ঙ্গ, যা বর্তমানে নির্মাণাধীন রয়েছে। ৬.৫ কিলোমিটার দীর্ঘ জেড-মোর সুড়ঙ্গের পাশাপাশি এই সুড়ঙ্গটি (যা শ্রীনগরের দিকে জোজি লা সুড়ঙ্গের ২২ কিলোমিটার আগে) শ্রীনগর ও কার্গিলের মধ্যে বছরব্যাপী সড়ক যোগাযোগ নিশ্চিত করবে, যা বর্তমানে প্রায় সাত মাস ধরে জোজি লা গিরিপথের ভারী তুষারপাতের কারণে বন্ধ রয়েছে। এটি শ্রীনগর-কারগিল-লেহ মহাসড়কে ৩,৫২৮ মিটার (১১,৫৭৮ ফুট) উচ্চতায় অবস্থিত। জোজি লা সোনমার্গ থেকে ১৫ কিলোমিটার দূরে এবং লাদাখের দ্রাস এবং কার্গিলের সাথে একটি গুরুত্বপূর্ণ সংযোগ সরবরাহ করে, তবে শীতের সময় ভারী তুষারপাত ও তুষারপাতের কারণে শীতকালে ৬-৭ মাস (নভেম্বর থেকে মে) বন্ধ থাকে।

গিরিপথটি পার হতে ৩ ঘণ্টারও বেশি সময় লাগে, তবে সুড়ঙ্গটি সময় কমিয়ে দেবে। গিরিপথটি এলওসি-র নিকটতম এবং সন্ত্রাসীদের দ্বারা ঝুঁকিপূর্ণ হওয়ায় এই সুড়ঙ্গটি সেনাবাহিনী ও লাদাখের জনগণের জন্য কৌশলগত ভাবে প্রয়োজনীয়। অপারেশন বাইসনের দ্বারা জোজি লা পাকিস্তানি আক্রমণকারীদের কাছ থেকে পুনরায় উদ্ধার হয়েছিল।

শ্রীনগর থেকে জোজি লা গিরিপথের রাস্তা 
জোজি লা সুড়ঙ্গ প্রকল্পটি ভারত সরকার দ্বারা জানুয়ারি ২০১৮ সালে অনুমোদিত হয় এবং এর নির্মাণকাজের সূচনা প্রধানমন্ত্রী নরেন্দ্র মোদী ২০১৮ সালের মে মাসে উদ্বোধন করেন। সুড়ঙ্গটি ইপিসি ব্যবস্থার (ইঞ্জিনিয়ারিং, সংগ্রহ, নির্মাণ) অধীনে নির্মিত হবে, যেখানে ভারত সরকার অর্থ সরবরাহ করবে এবং নির্বাহী সংস্থা নির্মাণ করবে এবং পরে প্রকল্পটি ভারত সরকারের কাছে হস্তান্তর করবে।

এর আগে এটি পিপিপি ব্যবস্থার অধীনে নির্মিত হওয়ার কথা ছিল, যেখানে বেসরকারি সংস্থাটি বিনিয়োগের করবে এবং পরে টোলের মাধ্যমে বিনিয়োগ পুনরুদ্ধার করার কথা ছিল, তবে ২০১৩ সাল থেকে পাঁচবার বিডের আহ্বান সত্ত্বেও একবারও বিড আসেনি এবং কেবল একটি ব্যক্তিগত সংস্থা আগ্রহী হলেও প্রতি ক্ষেত্রে বিড বাতিল হয়।

তথ্যসূত্র
---------

1. ↑  "Zojila tunnel will be a boon for the armed forces and for tourists too"। *Theprint.in*।
2. ↑  Muddasir Ali (২০১৪-০৩-২৭)। "Work on 6.5 km Z-Morh tunnel to begin this year"। *Greaterkashmir.com*। ২০১৮-০৬-১২ তারিখে মূল থেকে আর্কাইভ করা। সংগ্রহের তারিখ ২০১৭-০৬-০৬।
3. ↑  "সংরক্ষণাগারভুক্ত অনুলিপি"। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০২০।
4. ↑  "PM Modi inaugurates Zojila project in Leh: All you need to know about India's longest tunnel"। *Indianexpress.com*। ১৯ মে ২০১৮। সংগ্রহের তারিখ ২৩ ডিসেম্বর ২০১৮।
5. ↑  "Work On Zojila Pass Tunnel In J&K To Commence On August 15, NHIDCL Says"। *Bloombergquint.com*। সংগ্রহের তারিখ ৬ জুন ২০১৭।

বহিঃসংযোগ
---------
**স্নেহা চট্টোপাধ্যায়**  একজন ভারতীয় অভিনেত্রী। তিনি মূলত বাংলা ধারাবাহিক ও সিনেমায় অভিনয় করেন। ‘সুবর্ণলতা’,‘জলনূপুর’,‘ভুতু’,‘বিকেলে ভোরের ফুল’,‘নকশিকাঁথা’ ধারাবাহিকে অভিনয়ের জন্য তিনি পরিচিত।

প্রথম জীবন
----------

তিনি বাংলা মাধ্যমের রামকৃষ্ণ সারদা মিশন সিস্টার নিবেদিতা গার্লস স্কুল ও বাগবাজার বহুমুখী বালিকা বিদ্যালয়ে পড়েন। এরপর তিনি জেভিয়ার্স কলেজে সোশিওলজি নিয়ে পড়েন।

পেশা
----

তিনি ক্যারিয়ারের শুরু করেন উপস্থাপনা দিয়ে। এরপর তিনি এক বছরের জন্য সংবাদ পাঠিকা ছিলেন। খুব কঠিন হয়ে পড়েছিল। তার উপস্থাপনায় বাড়ির লোকের সায় ছিল । কিন্তু ধারাবাহিক করা নিয়ে আপত্তি ছিল । গ্র্যাজুয়েশনের পর তিনি সিম্বাসিসের পরীক্ষা দিয়ে উত্তীর্ণ হন। কিন্তু বাইরে থাকতে পারবেন না তাই চলে আসেন। ফেরার সময় তিনি এয়ারপোর্টে স্টার জলসার ‘এখানে আকাশ নীল’ধারাবাহিকে অভিনয়ের প্রস্তাব পান। এরপর জি বাংলার ‘সুবর্ণলতা’তে এক খল অশিক্ষিত মেয়ের চরিত্রে অভিনয় করেন। জি বাংলার ‘সাত পাকে বাঁধা’তে পজেটিভ জুঁইয়ের ভূমিকায় অভিনয়। তারপর স্টার জলসার ‘জল নূপুর’এ আবার খল চরিত্র ভূমি হিসেবে অভিনয় করেন। জি বাংলার‘ভুতু’ তে তিনি পজেটিভ ওঝা পিসির ভূমিকায় অভিনয় করেন ।জি বাংলার ‘বিকেলে ভোরের ফুল’-এ তিনি ভাল দিদির ভূমিকায় কাজ করেন । এরপর তিনি জি বাংলার ‘নকশিকাঁথা’য় খল রোহিনীর ভূমিকা পালন করেন। 
তিনি মঞ্চনাটক ও করেছেন । যেমন- ‘ফোর্থ বেল’ দলের ‘পি-এস ভালবাসা’।এছাড়া তিনি শুধু তোমারই জন্য,‘অসুখওয়ালা’,‘পরিণীতা’,‘ধর্মযুদ্ধ’,‘মিতিন মাসি’,‘বিসমিল্লা’ ইত্যাদি সিনেমায় অভিনয় করেছেন। এছাড়া তিনি ওয়েব ধারাবাহিক এলে বাট গেলে না তে অভিনয় করেন।

ব্যক্তিগত জীবন
--------------

তিনি সাংবাদিক সংলাপ ভৌমিককে বিয়ে করেন। ২০২১ সালের ৫ ফেব্রুয়ারি তিনি পুত্র সন্তান জোনাক ভৌমিক ওরফে তুরুপকে জন্ম দেন।

টিভি ধারাবাহিক
--------------

* ‘এখানে আকাশ নীল’
* ‘সুবর্ণলতা’
* ‘সাত পাকে বাঁধা’
* ‘জল নূপুর’
* ‘ভুতু’
* ‘বিকেলে ভোরের ফুল’
* ‘নকশিকাঁথা’
* কুসুম দোলা

চলচ্চিত্র
---------

* শুধু তোমারই জন্য
* ‘অসুখওয়ালা’
* ‘পরিণীতা (২০১৯-এর চলচ্চিত্র)’
* ‘ধর্মযুদ্ধ’
* ‘মিতিনমাসি (চলচ্চিত্র)’
* ‘বিসমিল্লা’
* তন্দুরি (২০২০)

ওয়েব ধারাবাহিক
---------------

* এলে বাট গেলে না (২০২১)

তথ্যসূত্র
---------

1. 1 2 3  ভট্টাচার্য, স্বরলিপি। "'সবাই দেখা হলে বলেন, খুব ভাল অভিনয় কর, কিন্তু কেউ ডাকেন না'"। *www.anandabazar.com*। সংগ্রহের তারিখ ২০২১-০৮-০৯।
2. ↑  চৌধুরী, মধুমন্তী পৈত। "'বয়সের প্রমাণ দিতে ভোটার কার্ড নিয়েও ঘুরেছি'"। *www.anandabazar.com*। সংগ্রহের তারিখ ২০২১-০৮-০৯।
3. ↑  "প্রথম সিরিজেই সুপারহিট, কী বলছে Bankura Memes-এর 'নকুল দা'?"। *EI Samay*। সংগ্রহের তারিখ ২০২১-০৮-০৯।
4. ↑  "মা হয়েছেন 'সুবর্নলতা' খ্যাত অভিনেত্রী স্নেহা চট্টোপাধ্যায়! অনুগামীদের সঙ্গে প্রথমবার শেয়ার করে নিলেন ছেলের ফটো"। *Kolkata Journal* (ইংরেজি ভাষায়)। সংগ্রহের তারিখ ২০২১-০৮-০৯।
5. ↑  "মা হলেন স্নেহা চট্টোপাধ্যায়, সন্তানের কী নাম রাখলেন অভিনেত্রী?"। *sangbadpratidin* (ইংরেজি ভাষায়)। সংগ্রহের তারিখ ২০২১-০৮-০৯।
6. ↑  "প্রথমবার ছেলে জোনাকের ছবি পোস্ট করলেন অভিনেত্রী স্নেহা, দেখুন"। *News18 Bengali*। সংগ্রহের তারিখ ২০২১-০৮-০৯।
7. ↑  "মাতৃত্বের স্বাদে শয়তানি ছেড়ে সুপথে ‛জলনুপূর' খ্যাত স্নেহা, আবার নতুন রূপে পর্দায় অভিনেত্রী"। *The Bengali Chronicle*। সংগ্রহের তারিখ ২০২২-০৭-২৮। [*স্থায়ীভাবে অকার্যকর সংযোগ*]

বহিঃসংযোগ
---------

* ইন্টারনেট মুভি ডেটাবেজে স্নেহা চট্টোপাধ্যায় (ইংরেজি)
* ইন্সটাগ্রামে স্নেহা চট্টোপাধ্যায়
* ফেসবুকে স্নেহা চট্টোপাধ্যায়
**স্নেহলতা শ্রীবাস্তব** হলেন একজন ভারতীয় প্রাক্তন আইএএস অফিসার, ব্যবসায়ী মহিলা এবং অসামরিক কর্মচারী যিনি বর্তমান লোকসভার সেক্রেটারি জেনারেল। তিনি মধ্যপ্রদেশ ক্যাডারের ১৯৮২ ব্যাচের অফিসার ছিলেন। (২০১৭র ১লা ডিসেম্বর, তিনি লোকসভার প্রথম মহিলা সেক্রেটারি জেনারেল হিসাবে নিযুক্ত হয়েছেন।).)

এর আগে তিনি মধ্যপ্রদেশ সরকারের এবং কেন্দ্রীয় সরকারের বেশ কয়েকটি গুরুত্বপূর্ণ পদে অধিষ্ঠিত ছিলেন। তিনি আইন ও বিচার মন্ত্রনালয়ের সচিব এবং অর্থ মন্ত্রণালয়ের বিশেষ / অতিরিক্ত সচিব হিসাবে দায়িত্ব পালন করেছেন।

তিনি সংস্কৃতি ও সংসদ বিষয়ক মন্ত্রনালয়ের প্রধান সম্পাদক (প্রিন্সিপাল সেক্রেটারি) সহ মধ্যপ্রদেশ সরকারের বেশ কয়েকটি উচ্চপদেও দায়িত্ব পালন করেছেন.

তথ্যসূত্র
---------

1. ↑  govt of India portal}}
2. ↑  "Snehlata Shrivastava Is First Woman Secretary General Of Lok Sabha"। NDTV। ২৯ নভেম্বর ২০১৭। সংগ্রহের তারিখ ১৬ ফেব্রুয়ারি ২০১৮।
3. ↑  "Lok Sabha Secy Gen Snehlata Shrivastava gets one-year extension"। *The New Indian Express*। ৮ নভেম্বর ২০১৮।
4. ↑  "Snehlata Shrivastava appointed Lok Sabha Secretary General"। *The Economic Times*। ২৮ নভেম্বর ২০১৭।
***শুভ বিবাহ*** ২০০৯ সালে মুক্তিপ্রাপ্ত একটি বাংলাদেশী প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন দেবাশীষ বিশ্বাস। এবং ছবির প্রধান তিনটি চরিত্রে অভিনয় করেছেন রিয়াজ, ফেরদৌস ও অপু বিশ্বাস। এছাড়াও কয়েকটি গুরুত্বপূর্ণ চরিত্রে অভিনয় করেছেন নিপুন, ডলি জহুর, প্রবীর মিত্র এবং তুষার খান।

কাহিনী সংক্ষেপ
--------------

চাকরি সূত্রে "রাজীব" (ফেরদৌস) ও "সোনিয়া" (নিপুন) ভাল বন্ধু। সোনিয়া কথা প্রসংঙ্গে এক সম রাজীবের কাছ থেকে জানতে পারে যে, রাজীবের ছোট বেলার বন্ধু "মেঘা"কে (অপু বিশ্বাস) রাজীব ভালবাসে। এদিকে মেঘা রাজীব কে জানায় যে "আরমান" (রিয়াজ) এর সাথা তার বিয়ে ঠিকঠাক। মেঘা রাজীব কে তার বিয়েতে আমন্ত্রন জানায়। রাজীব সে বিয়েতে যায় তবে বিয়েতে অংশগ্রহণ মেঘাকে নিয়ে আরমান আর রাজীবের মধ্যে শুরু হয় দ্বন্দ্ব। এভাবেই এগিয়ে চলে ছবির কাহিনী। পরিশেষে সবার মিলনে গল্পের পরিসমাপ্তি।

শ্রেষ্ঠাংশে
-----------

* রিয়াজ - আরমান
* ফেরদৌস - রাজীব
* অপু বিশ্বাস - মেঘনা
* নিপুন - সোনিয়া
* ডলি জহুর - পিউলী
* প্রবীর মিত্র - আবির
* তুষার খান - সুপ্তি
* আমিন খান - বিশেষ অতিথি গানে (*উড়ে উড়ে যায় পাখি*)
* পূর্ণিমা (অভিনেত্রী) - বিশেষ অতিথি গানে (*উড়ে উড়ে যায় পাখি*)
* কানিজ সুবর্না - বিশেষ অতিথি গানে (*চোখের ইশারাতে*)

সংগীত
-----

*শুভ বিবাহ* চলচ্চিত্রটির সঙ্গীত পরিচালনা করেছেন শওকত আলী ইমন, বাপ্পা মজুমদার এবং ইমন সাহা। ছবিতে শ্রুতি মধুর কয়েকটি গান রয়েছে। সঙ্গীত রচনা করেছেন কবির বকুল। কণ্ঠশিল্পীরা হলেন; অ্যান্ড্রু কিশোর, রুনা লায়লা, বাপ্পা মজুমদার, কানিজ সুবর্ণা এবং আসিফ।

গানের তালিকা
------------

| সংখা | শিরোনাম | কণ্ঠশিল্পী | বিশেষত্ব |
| --- | --- | --- | --- |
| ১ | *সেই মেয়েটি এমন* | বাপ্পা মজুমদার |  |
| ২ | *চোখের ইশারাতে* | কানিজ সুবর্না | আইটেম গান |
| ৩ | *হৃদয় যেখানে* | মুহিন ও রন্টি |  |
| ৪ | *শুভ বিবাহ* | অ্যান্ড্রু কিশোর ও আসিফ আকবর | শিরোনাম গান |
| ৫ | *উড়ে উড়ে যায় পাখি* | অ্যান্ড্রু কিশোর ও রুনা লায়লা | আইটেম গান |

তথ্যসূত্র
---------

1. ↑   সিডি ও ডিভিডিতে শুভ বিবাহ
2. ↑  কাহিনী সংক্ষেপ, ভিসিডি এর মোড়ক হতে সংগৃহীত - ব্যানার, *লেজার ভিশন*

বহিঃসংযোগ
---------

* ইন্টারনেট মুভি ডেটাবেজে *শুভ বিবাহ*  উইকিউপাত্তে এটি সম্পাদনা করুন (ইংরেজি)
**ভিত্রুভিয়ানো মানব** (ইতালীয় ভাষায়: Uomo vitruviano, ইংরেজি ভাষায়: Vitruvian Man) প্রখ্যাত ইতালীয় চিত্রশিল্পী, ভাস্কর, উদ্ভাবক ও বিজ্ঞানী লেওনার্দো দা ভিঞ্চি-র আঁকা একটি চিত্রকর্ম। ১৪৮৭ সালে এটি আঁকা হয়েছিল। ছবিটির সাথে বিখ্যাত স্থপতি মার্কুস ভিত্রুভিয়ুস-এর কাজের উপর ভিত্তি করে লেখা কিছু মন্তব্য সংযুক্ত আছে। কাগজের উপর সাধারণ কলম দিয়ে আঁকা এই ছবিতে একই ব্যক্তিকে দুটি পৃথক বিন্যাসে দেখা যায়, একটি বিন্যাস একটি বৃত্তের মাঝে এবং অন্যটি একটি বর্গক্ষেত্রের মাঝে। ছবি এবং তার সাথে সংযুক্ত মন্তব্যগুলোকে অনেক সময় একসাথে *Canon of Proportions* বা মানুষের অনুপাত বলা হয়। বর্তমানে এটি ইতালির ভেনিস শহরের আকাদেমিয়া নামক জাদুঘরে সংরক্ষিত আছে। সাধারণ কাগজ-কলমে আঁকা অন্য সব ছবির মত এটিও বিশেষ কোন সময়ে প্রদর্শন করা হয়, অধিকাংশ সময়ই গোপনে সংরক্ষিত থাকে।

ধারণাটির ইতিহাস
---------------

ভিত্রুভিয়ানো ধারণাটির জন্ম ভিঞ্চির জন্মেরও ১৫০০ বছর পূর্বে। ১ম খ্রিস্টপূর্বাব্দে রোমান সম্রাজ্যে মার্কুস ভিত্রুভিয়ুস নামে একজন স্থপতি ছিলেন। তার বিখ্যাত স্থাপত্য বিষয়ক গ্রন্থ *De Architectura*. বইটি ১০টি পৃথক পৃথক ভাগে বিভক্ত ছিল, প্রতি ভাগে স্থাপত্য, নগর পরিকল্পনা এবং যন্ত্রকলা বিষয়ক বিভিন্ন তথ্য সন্নিবেশিত ছিল। সেই রোমান যুগ থেকে শুরু করে ইউরোপীয় রেনেসাঁ পর্যন্ত বইটির প্রভাব বিদ্যমান ছিল, আধুনিক স্থাপত্য শিল্পেও ক্ষেত্রে বিশেষে এর ব্যবহার দেখা যায়।

এই বইয়েরই তৃতীয় ভাগে ভিত্রুভিয়ানো মানব বিষয়ক ধারণার সূত্রপাত ঘটে। এই অধ্যায়ের মূল বিষয় ছিল মন্দির নির্মাণ শিল্প। এতে লেখা আছে: "একইভাবে, কোনও মন্দিরের সদস্যদের মধ্যে পুরো অংশের সাধারণ মাত্রার সাথে বিভিন্ন অংশের প্রতিসম সম্পর্কের ক্ষেত্রে সর্বাধিক সম্প্রীতি থাকা উচিত। তারপরে আবার মানবদেহে কেন্দ্রীয় বিন্দুটি স্বাভাবিকভাবেই নাভি। কারণ যদি কোনও পুরুষকে তার পিঠে সমান্তরালভাবে তার হাত ও পা প্রসারিত করা যায় এবং তার নাভিকে কেন্দ্র করে এক জোড়া কমপাস করা হয়, তবে তার দুটি হাত ও পায়ের আঙ্গুলগুলি এবং আঙ্গুলগুলি বর্ণিত একটি বৃত্তের পরিধি স্পর্শ করবে। এবং মানুষের শরীর যেমন একটি বৃত্তাকার রূপরেখা দেয়, তেমনি এটি থেকেও একটি বর্গক্ষেত্রের সন্ধান পাওয়া যায়। কারণ আমরা যদি পায়ের তল থেকে মাথার শীর্ষে দূরত্বটি পরিমাপ করি এবং তারপরে প্রসারিত বাহুগুলিতে প্রয়োগ করি তবে প্রস্থটি সমতল পৃষ্ঠের ক্ষেত্রে যেমন উচ্চতার সমান হবে তেমন পাওয়া যাবে সম্পূর্ণ বর্গক্ষেত্র।" (মার্কুস ভিত্রুভিয়ুস, De Architectura, Book III, অধ্যায় ১, পৃষ্ঠা ৩)

তথ্যসূত্র
---------

* The Vitruvian Man, Stanford University
**মোহাম্মদ মোনায়েম খান রাজু** (জন্ম: ৭ জুলাই ১৯৯০; **মোনায়েম খান** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেলে থাকেন।

২০০৯–১০ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর পুনরায় ফেনীর সাথে চুক্তি স্বাক্ষর করেছেন। পরবর্তীকালে, তিনি শেখ জামাল, শেখ রাসেল এবং চট্টগ্রাম আবাহনীর হয়ে খেলেছেন। ২০২১–২২ মৌসুমে, তিনি চট্টগ্রাম আবাহনী হতে বাংলাদেশী ক্লাব বাংলাদেশ পুলিশে যোগদান করেছেন।

২০১১ সালে, রাজু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০-এর অধিক ম্যাচে অংশগ্রহণ করেছেন। দলগতভাবে, রাজু এপর্যন্ত ৪টি শিরোপা জয়লাভ করেছেন, যার সবগুলো শেখ জামালের হয়ে জয়লাভ করেছেন।

প্রারম্ভিক জীবন
---------------

মোহাম্মদ মোনায়েম খান রাজু ১৯৯০ সালের ৭ই জুলাই তারিখে বাংলাদেশের কিশোরগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১১ সালের ২১শে মার্চ তারিখে, মাত্র ২০ বছর ৮ মাস ১৫ দিন বয়সে, রাজু ফিলিস্তিনের বিরুদ্ধে ২০১২ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রাজু সর্বমোট ৬ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*৫ এপ্রিল ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১১ | ৬ | ০ |
| ২০১৪ | ২ | ০ |
| ২০১৫ | ১১ | ০ |
| ২০১৬ | ৪ | ০ |
| সর্বমোট | ২৩ | ০ |

তথ্যসূত্র
---------

1. ↑  "Palestine vs Bangladesh: Live score, updates and head-to-head results 03/21/2011"। *tribuna* (ইংরেজি ভাষায়)। ২১ মার্চ ২০১১। সংগ্রহের তারিখ ৫ এপ্রিল ২০২১।

বহিঃসংযোগ
---------

* সকারওয়েতে মোনায়েম খান রাজু (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মোনায়েম খান রাজু (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মোনায়েম খান রাজু (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মোনায়েম খান রাজু (ইংরেজি) উইকিউপাত্তে এটি সম্পাদনা করুন

| * দে
* স
বাংলাদেশ পুলিশ ফুটবল ক্লাব  – বর্তমান দল |
| --- |
| 
* ১ দিনাজ
* ৩ শ্যামল
* ৫ মনজুরুর
* ৬ রাজু (অধি:)
* ৭ বাবলু
* ৮ রবিউল
* ৯ এর্নান্দেস
* ১০ মোরিয়ো
* ১১ শাহেদ
* ১২ পালাসিওস
* ১৩ লিমন
* ১৫ শামীম
* ১৭ ফয়সাল
* ১৮ ফাহিম
* ১৯ রাজু
* ২০ কোমল
* ২১ মালিকভ
* ২২ তুষার
* ২৩ কিরমিন
* ২৫ ইসমাইল
* ২৬ হাবিবি
* ২৭ মিঠু
* ২৮ আল আমিম
* ২৯ আকিকুল
* ৩০ জিল্লুর
* ৩১ নেহাল
* ৩৩ আকিবুর
* ৩৫ রেজওয়ান
* ৩৭ এসানুর
* ৭০ ছোটন
* ৭৫ মোর্শেদুল
* ৭৭ জয়ন্ত
* ৮৭ আশরাফুল
* ৯৯ আমির
* ম্যানেজার: চোয়াবা

 |
**মোনা শৌরি কাপুর** (৩রা ফেব্রুয়ারি ১৯৬৪ - ২৫শে মার্চ ২০১২) একজন ভারতীয় চলচ্চিত্র প্রযোজক ছিলেন। তিনি সত্তি শৌরির কন্যা এবং বলিউড চলচ্চিত্র নির্মাতা বনি কাপুরের প্রথম স্ত্রী ছিলেন। তাঁর একটি ছেলে এবং একটি মেয়ে রয়েছে; যাদের নাম বলিউড অভিনেতা অর্জুন কাপুর এবং কন্যা অনশুলা কাপুর।

জীবন
----

মোনা শৌরি কাপুর ১৯৬৪ সালের ৩রা ফেব্রুয়ারি তারিখে ভারতের দিল্লিতে জন্মগ্রহণ করেছিলেন। তিনি ১৯৮৩ সালে বলিউডের চলচ্চিত্র নির্মাতা বনি কাপুরের সাথে বিবাহ বন্ধনে আবদ্ধ হয়েছিলেন; যাঁর সাথে তাঁর দুটি সন্তান (অর্জুন কাপুর এবং অনশুলা কাপুর) রয়েছে। তাঁর ছেলে, অর্জুন কাপুর ২০১২ সালে হাবিব ফয়সল পরিচালিত *ইশকজাদে*-এ অভিনয়ের মাধ্যমে হিন্দি চলচ্চিত্র জগতে প্রবেশ করেছেন। অন্যদিকে, অঙ্কুলা কাপুর ইকোলে মন্ডিয়েল ওয়ার্ল্ড স্কুল থেকে স্নাতক শেষ করার পরে নিউ ইয়র্কের কলম্বিয়া বিশ্ববিদ্যালয়ের অধীনে বার্নার্ড কলেজ হতে পড়াশোনা শেষ করে গুগল ভারতের সাথে কাজ করছিলেন। ১৯৯৬ সালে, বনি কাপুরের সাথে বিচ্ছেদ হওয়ার পরে, মোনা শৌরি তাঁর শ্বশুরবাড়ির মানুষদের সাথেই থাকতেন। ২০১২ সালের ২৫শে মার্চ তারিখে, তাঁর মৃত্যুর পূর্ব পর্যন্ত তিনি তাঁর দুই সন্তানের সাথে সেখানেই থাকতেন।

পেশা
----

মোনা শৌরি কাপুর ফিউচার স্টুডিওর প্রধান নির্বাহী ছিলেন, যেটি মুম্বইয়ের সম্পূর্ণ সজ্জিত অন্দর (ইনডোর) শ্যুটিং স্টুডিও, যা চলচ্চিত্র চিত্রায়নের বৃহত্তম কেন্দ্র। মোনা তাঁর কর্মজীবনে বেশ কয়েকটি ক্ষেত্রে কাজ করেছিলেন; তিনি সফলভাবে 'বিজনেস এইডস' এবং 'মেশিন এক্সপোর্টস'-এর কার্য পরিচালনা করেছিলেন, যেখানে তাঁর সাথে আরও অনেকে ছিলেন। এফসিএল-এর পরিচালক হিসাবে তিনি *শীশা* (এই চলচ্চিত্রে মিঠুন চক্রবর্তী, মুনমুন সেন এবং মল্লিকা সারাভাইয়ের মতো অভিনয়শিল্পীরা অভিনয় করেছেন) ও *ফরিশ্তে* (এই চলচ্চিত্রে ধর্মেন্দ্র, বিনোদ খান্না, শ্রীদেবী এবং রজনীকান্ত-এর মতো অভিনয়শিল্পীরা অভিনয় করেছেন)-এর মতো চলচ্চিত্রের সহ-প্রযোজক ছিলেন। ২০০৫ সালে মোনা ইন্ডিয়ান টেলি অ্যাওয়ার্ডের জুরি সদস্য হিসাবেও কাজ করেছিলেন। তিনি *হেরা ফেরি* (স্টার প্লাসে প্রচারিত টেলিভিশন অনুষ্ঠান, যেখানে শেখর সুমন, রিমা লাগু এবং তানাজ করিম অভিনয় করেছেন), *যুগ* (দূরদর্শনে প্রচারিত), *বিলায়তী বাবু* (দূরদর্শনে প্রচারিত) এবং *ক্যায়সে কহুঁ* (টিভি)-এর মতো সফল টেলিভিশন অনুষ্ঠানে কাজ করেছিলেন। *যুগ* দর্শকের পাশাপাশি মিডিয়া এবং পৃষ্ঠপোষকদের দ্বারা ব্যাপক প্রশংসিত হয়েছিল।

মৃত্যু
------

২০১২ সালের ২৫শে মার্চ তারিখে ক্যান্সার ও উচ্চ রক্তচাপের সাথে লড়াইয়ের পরে একাধিক অঙ্গ ব্যর্থতার কারণে মোনা শৌরি কাপুর মারা যান।

তথ্যসূত্র
---------

1. ↑  "Dad's second marriage tough on us as kids: Arjun Kapoor"। *Times of India*। ২২ এপ্রিল ২০১২। ২৬ জুন ২০১৩ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১২।
2. ↑  "Archived copy"। ২৬ জুলাই ২০১০ তারিখে মূল থেকে আর্কাইভ করা। সংগ্রহের তারিখ ১৪ জুন ২০১০।
3. ↑  "Mona Kapoor dies at 47"। *Mumbai Mirror*। ২৬ মার্চ ২০১২। সংগ্রহের তারিখ ২৮ মার্চ ২০১২।
4. ↑  "Boney Kapoor's former wife Mona passes away"। Zeenews.india.com। ৩১ মার্চ ২০১১। সংগ্রহের তারিখ ২৫ মার্চ ২০১৩।
**শুবরা এল খেইমা**, (আরবি: شبرا الخيمة‎‎, মিশরীয় আরবি: ˈʃobɾɑ lˈxeːmæ) হচ্ছে মিশরের চতুর্থ বৃহত্তম শহর। কায়রো গভর্নরেটের উত্তর পার্শ্বে কাল্যুবিয়া গভর্নরেটে এটি অবস্থিত। এটি বৃহত্তর কায়রো ইউনিয়নের অংশ গঠন করেছে।

জনমিতি
------

শুবরা এল খেইমাতে প্রাথমিকভাবে শ্রমিকরা (এবং তাদের পরিবার) বসবাস করতেন, যারা ১৯৪০ সাল থেকে পার্শ্ববর্তী কারখানায় কাজ করেছেন। যাইহোক, সম্প্রতি এখানে পার্শ্ববর্তী গ্রামাঞ্চল থেকে অভিবাসনের ফলে উত্তরে বৃহত্তর কায়রোর বিশাল সম্প্রসারিত রূপ ধারণ করে। ২০০৬ সালের আদমশুমারি অনুসারে এর জনসংখ্যা ছিল ১,০১৬,৭২২ জন। এটি দুটি কিজম (ওয়ার্ড) হিসেবে পরিচালিত হয়:

* শুবরা এল খেইমা ১ঃ এটি ১০.৪১ বর্গ কিলোমিটার। জনসংখ্যা ৪৬১,৬৮৯ জন, নগর রেলওয়ে স্টেশন থেকে নীল নদ এর সীমানা,
* শুবরা এল খেইমা ২ঃ এর আয়তন ১৭.২৭ বর্গ কিলোমিটার, জনসংখ্যা ৫৬৩,৮৮০ জন, এটি অন্তর্দেশীয়, বাহতিম এর অন্তর্ভুক্ত

২০১৭ সালের জাতীয় আদমশুমারি থেকে গভর্নরেটের মধ্যে একটি তৃতীয় কিজম (আল খুসাস) চালু আছে। যেহেতু 'পৌর' পদবীটি মিশরে অনানুষ্ঠানিক বলে মনে হয়, তাই এটি শুবরা এল খেইমাতে চালু করা হবে নাকি একটি পৃথক শহর হিসেবে বিবেচনা করা হবে তা জানা ছিল না। ২০১৮ সালের উপাত্ত (সংশোধিত ২০১৭ সালের CAPMAS ডাটা প্রক্ষেপণের উপর ভিত্তি করে) অনুসারে, ওয়ার্ড দুটির জনসংখ্যা ১,১৮৭,৭৪৭ জন এবং প্রতি বর্গ কিলোমিটারে ৪২,৯১০ জন মানুষ বাস করে। তিনটি কিজমে একত্রে মোট জনসংখ্যা ১,৬৫৫,৯৪১ জন এবং প্রতি কিলোমিটারে ৪৬,৭৬৪ জন মানুষ বসবাস করে।

পরিবহন ব্যবস্থা
---------------

শুবরা এল খেইমা, রাজধানী কায়রো, গিজা, শারকিয়া এবং মানোফিইয়া ও অন্যান্য অনেক গভর্নরেটের একটি গুরুত্বপূর্ণ যোগসূত্র হিসেবে কাজ করে। উদাহরণস্বরূপ, এটি মিশরের রাজধানী কায়রোর সাথে অনেক রাস্তার সংযোগ, যেমন যদি কেউ শহরের কেন্দ্রস্থলে যেতে চায় তবে কর্নিশ এল-নীল সড়ক ব্যবহার করতে হবে। যদি কেউ রামসেস এলাকায় যেতে চায় তবে আহমেদ হেলমি স্ট্রিট ব্যবহার করতে হবে। একই সাথে শুবরা এল খেইমার এর কায়রো মেট্রোর লাইন- ২ এর উত্তর টার্মিনাস আছে।

ল্যান্ডমার্ক
------------

### মোহামেদ আলি প্রাসাদ

শুবরা এল খেইমাতে আধুনিক মিশরের প্রতিষ্ঠাতা মোহাম্মদ আলী পাশা প্রাসাদ নির্মাণ করেন। তিনি শুবরা জেলার দুর্গ থেকে দূরে একটি বিচ্ছিন্ন প্রাসাদ বা সরকারী বাসভবন বেছে নেন। প্রাসাদটির নির্মাণ কাজ ১৮০৮ সালে শুরু হয় এবং এটি ১৮২১ সালে এর কাজ সম্পন্ন হয়। মোহাম্মদ আলীর প্রাসাদ বা শুবরা প্রাসাদ এর সাজসজ্জা শৈলীর কারণে আলাদা, যা ইসলামী সাজসজ্জা শৈলী এবং ইউরোপীয় শৈলীর মধ্যে মিশ্রণে তৈরি করা হয়েছে।

মোহাম্মদ আলীর প্রাসাদ শুবরার প্রথম সমৃদ্ধ অবকাঠামো। এই প্রাসাদ একসময় প্রায় ১৩ টি ভবন নিয়ে গঠিত ছিল। কিন্তু বর্তমানে এর একমাত্র অবশিষ্ট অংশ হচ্ছে অভ্যর্থনা এলাকা, ফাউন্টেন কিওস, বেসিন এলাকা এবং বাগান যাতে দুর্লভ উদ্ভিদের সংগ্রহ তৈরি করা হয়েছিল এবং এর কিছু এখনও বিদ্যমান আছে। এটি এখন একটি জাদুঘর হিসেবে ব্যবহার করা হয়।

প্রাসাদটি অবশেষে ১৯৭৮ সালে সুপ্রিম কাউন্সিল অফ এন্টিকুইটিসের কর্তৃত্বের অধীনে আসে। সবচেয়ে লক্ষণীয় ব্যাপার হচ্ছে, ড্রয়িং রুম যা একটি ডাইনিং রুম হিসেবে ব্যবহার করা হত, এই রৈখিক পাহাড়ের প্রতিটি ধাপে একটি ছোট বাগান তৈরি করা হয় যা বাগান এবং ভিলায় বিশুদ্ধ পানি সরবরাহের জন্য নির্মিত ওয়াটারহুইল টাওয়ার দ্বারা সেচ করা পানি ব্যবহার করতো।

তথ্যসূত্র ও নোট
---------------

1. ↑  Population data taken from the City Population website  ওয়েব্যাক মেশিনে আর্কাইভকৃত ২০১৮-০৯-০২ তারিখে.

বহিঃসংযোগ
---------

 উইকিমিডিয়া কমন্সে **Shubra El-Kheima** সম্পর্কিত মিডিয়া দেখুন।
**ভিডিও জকি** (সংক্ষেপে **ভিজে**) হল একজন ঘোষক বা আয়োজক যিনি বাণিজ্যিক মিউজিক টেলিভিশন চ্যানেল যেমন এমটিভি, ভিএইট১, মাচমিউজিক এবং চ্যানেল ভি -এ মিউজিক ভিডিও এবং সরাসরি পরিবেশনা প্রবর্তন করেন।

উৎপত্তি
-------

"ভিডিও জকি" শব্দটি এসেছে রেডিওতে ব্যবহৃত "ডিস্ক জকি", "ডিজে" ("ডিজে") শব্দ থেকে। মিউজিক টেলিভিশন (এমটিভি) ১৯৮০-এর দশকে শব্দটিকে জনপ্রিয় করে তোলে। এমটিভি-এর প্রতিষ্ঠাতারা মেরিল আলদিঘিয়েরির ক্লাব ঘুরে তাদের ভিজে আয়োজক ব্যক্তিত্বদের সম্পর্কে ধারণা পেয়েছিলেন।  আলদিঘিয়েরি নিউ ইয়র্ক সিটির নাইটক্লাব হুরাহ-এ কাজ করেতেন, যে ক্লাবে প্রথম নকশার একটি বিশিষ্ট বৈশিষ্ট্যযুক্ত উপাদান হিসাবে বার এবং নাচের মেঝেতে একাধিক মনিটর ঝুলিয়ে ভিডিও স্থাপন করা হয়েছিল।

আরো দেখুন
---------

* ডিস্ক জকি
* রেডিও জকি
* ভিজিং
* এমটিভি সিলেক্ট
* এমটিভি ভিজে-এর তালিকা

তথ্যসূত্র
---------

1. ↑  "What Is a VJ (Visual Jockey or Video Jockey)?"। *passionforedm.com*। সংগ্রহের তারিখ ২১ জানুয়ারি ২০২২।
2. ↑  Shore, M.: *The Rolling Stone Book of Rock Video*, pg. 73, Quill, 1984.
"NY DAILY NEWS - 1981 Interview — CHARLES LIBIN"। ২০১৪-০৪-২৩। ২০১৪-০৪-২৩ তারিখে মূল থেকে আর্কাইভ করা।

বহিঃসংযোগ
---------


উইকিমিডিয়া কমন্সে **ভিডিও জকি** সংক্রান্ত মিডিয়া রয়েছে।

* হুররে নাইট ক্লাব
* জিম ফোরাট
* ডান্সটেরিয়া
* গোনাইটক্লাবিং
পুরুষ ইমপালার মাথায় এক জোড়া শিং
 একটি প্রাণীর শিং এর শারীরস্থান এবং শারীরবিদ্যা
একটি **শিং** হল বিভিন্ন প্রাণীর মাথার উপর একটি স্থায়ী বিন্দুযুক্ত অভিক্ষেপ যা একটি জীবিত হাড়ের কেন্দ্রকে ঘিরে কেরাটিন এবং অন্যান্য প্রোটিনের আবরণ নিয়ে গঠিত। শিংগুলি শিংগুলি থেকে আলাদা, যা স্থায়ী নয়। স্তন্যপায়ী প্রাণীদের মধ্যে, সত্যিকারের শিংগুলি প্রধানত রুমিন্যান্ট আর্টিওড্যাকটাইলের মধ্যে পাওয়া যায়, অ্যান্টিলোকাপ্রিডি ( প্রংহর্ন ) এবং বোভিডে ( গবাদি পশু, ছাগল, অ্যান্টিলোপ ইত্যাদি পরিবারে । ) গবাদি পশুর শিংগুলি ত্বকের নিচের সংযোজক টিস্যু (মাথার ত্বকের নীচে) থেকে উৎপন্ন হয় এবং পরে অন্তর্নিহিত সামনের হাড়ের সাথে মিলিত হয়। 

এক জোড়া শিং স্বাভাবিক; যাইহোক, কয়েকটি বন্য প্রজাতি এবং কিছু গৃহপালিত ভেড়ার মধ্যে দুই বা ততোধিক জোড়া দেখা যায়। পলিসেরেট (মাল্টি-শিংওয়ালা) ভেড়ার জাতগুলির মধ্যে রয়েছে হেব্রিডিয়ান, আইসল্যান্ডিক, জ্যাকব, ম্যাঙ্কস লোঘটান এবং নাভাজো-চুরো ।

শিংগুলি সাধারণত বাঁকা বা সর্পিল আকৃতির থাকে, প্রায়শই শিলা বা বাঁশি সহ। অনেক প্রজাতিতে শুধুমাত্র পুরুষদেরই শিং থাকে। জন্মের পরপরই শিংগুলি বাড়তে শুরু করে এবং প্রাণীর সারা জীবন ধরে বাড়তে থাকে (প্রংহর্ন বাদে, যা বার্ষিক বাইরের স্তরটি ফেলে দেয় তবে হাড়ের কোরটি ধরে রাখে)। গবাদি পশুর আংশিক বা বিকৃত শিংকে স্কারস বলা হয়। শরীরের অন্যান্য অংশে অনুরূপ বৃদ্ধিকে সাধারণত শিং বলা হয় না, তবে শরীরের যে অংশে এগুলি ঘটে তার উপর নির্ভর করে স্পার, নখর বা খুর বলা হয়।

অন্যান্য শিং-সদৃশ বৃদ্ধি
------------------------

### মানুষের ক্ষেত্রে

পশুর শিং এর ব্যবহার
-------------------

 ছাগলের খুলির টুকরো
 আফ্রিকান মহিষ (উভয় লিঙ্গেরই শিং আছে)

মানুষের শিং ব্যবহার
-------------------

 জল মহিষের শিং দক্ষিণ-পূর্ব চীনে মাছ কাটার জন্য ক্লিভার সহ হাতুড়ি হিসাবে ব্যবহৃত হয়

চিত্রশালা
---------

* Erkencho, একটি শিং থেকে তৈরি বাদ্যযন্ত্রErkencho, একটি শিং থেকে তৈরি বাদ্যযন্ত্র
* একটি হেব্রিডীয় ভেড়া যার এক পাশে একটি শিং এবং অন্য দিকে দুটিএকটি হেব্রিডীয় ভেড়া যার এক পাশে একটি শিং এবং অন্য দিকে দুটি
* জল মহিষের শিং ( Bubalus bubalis )জল মহিষের শিং ( *Bubalus bubalis* )
* এলিজাবেথ বন্টে আর্ট নুওয়াউ হর্ন নেকলেসএলিজাবেথ বন্টে আর্ট নুওয়াউ হর্ন নেকলেস
* ডেনমার্কের প্রাণিবিদ্যা জাদুঘরে শিং লাগানো সাবল এন্টিলোপডেনমার্কের প্রাণিবিদ্যা জাদুঘরে শিং লাগানো সাবল এন্টিলোপ
* স্কটল্যান্ডের ন্যাশনাল মিউজিয়ামে শিং, দাঁত এবং শিংস্কটল্যান্ডের ন্যাশনাল মিউজিয়ামে শিং, দাঁত এবং শিং

আরও দেখুন
---------

* শিংওয়ালা ঈশ্বর
* পোল করা গবাদি পশু
* কচ্ছপের শেল
* শোফার
* 
*

তথ্যসূত্র
---------

1. ↑  Nasoori, Alireza (২০২০)। "Formation, structure, and function of extra‐skeletal bones in mammals": 986–1019। ডিওআই:10.1111/brv.12597। পিএমআইডি 32338826 `|pmid=` এর মান পরীক্ষা করুন (সাহায্য)।

বহিঃসংযোগ
---------

* একটি বাদ্যযন্ত্র হিসাবে গরুর শিং এর ইতিহাস সম্পর্কে তথ্য সহ একটি সাইট।
* ম্যাকগ্রেগর, আর্থার। *হাড়, অ্যান্টলার, আইভরি এবং হর্ন: রোমান সময়কাল থেকে কঙ্কাল সামগ্রীর প্রযুক্তি* । বার্নস এবং নোবেল, 1985। [পুনঃমুদ্রিত 2016, রাউটলেজ] এটি হর্ন এবং অন্যান্য কঙ্কাল সামগ্রীর বিষয়ে একটি পণ্ডিত মনোগ্রাফ, ভারীভাবে চিত্রিত, এবং বিস্তৃত একাডেমিক এবং শিল্প-ঐতিহাসিক রেফারেন্স সহ।


উইকিঅভিধানে ***শিং*** শব্দটি খুঁজুন।
**মোনা রুটি** অথবা **প্যান দে মোঞ্জা** নামে পরিচিত ফিলিপাইনের এই খাবারটি ময়দা দিয়ে তৈরি একটি রুটি বা পাউরুটি জাতীয় খাবার। এই রুটি সাধারণ ময়দা, দুধ এবং লবণ দিয়ে তৈরি হয়। এটির একটি বিশিষ্ট আকৃতি রয়েছে। এই রুটির মাঝখান সামান্য ভাজযুক্ত হয় যা রুটিটিকে দুটি অর্ধ গোলাকার অংশে বিভক্ত করে। এটিকে সাধারণত চিজের সাথে বা গরম পানীয়তে ডুবিয়ে খাওয়া হয়।  

এটি ফিলিপাইনের সবচেয়ে মৌলিক প্রকারের রুটিগুলির মধ্যে একটি। কখনও কখনও মোনা রুটিকে **সমস্ত ফিলিপিনো রুটির উদ্ভাবক** হিসাবে চিহ্নিত করা হয়। ধারণা করা হয় যে এই বিশেষ রুটির রন্ধন প্রনালীকে বিভিন্নভাবে পরিবর্তন করার মাধ্যমে ফিলিপাইনের অন্যান্য সকল রুটিজাতীয় খাবারের উদ্ভব হয়েছে।

ব্যুৎপত্তি
----------

*প্যান দে মোঞ্জা* নামের মাধ্যমে একটি বিশেষ  নান রুটিকে বোঝানো হয়। এই বিশেষ রুটি ফিলিপিনো ভাষায় *প্যান দে মোনাই* বা সহজভাবে *মোনা রুটি* নামেই পরিচিতি পেয়েছে।

বর্ণনা
------

মোনা রুটি তৈরির প্রধান উপাদান হল সাধারণ ময়দা, দুধ (সাধারণত গুঁড়ো দুধ), খামির, ডিমের কুসুম এবং অল্প পরিমাণে লবণ, চিনি এবং মাখন। প্রথমে ময়দা মেখে একটি বলের আকার দেওয়া হয়। এরপর, ময়দার মাখা মন্ডটি মিশ্রিত খামিরের প্রভাবে যাতে স্ফীত হয়ে ওঠে তার জন্য এটি কয়েক ঘন্টা কোনো উপযুক্ত স্থানে সংরক্ষণ করে রেখে দেওয়া হয়। তারপর মাখানো ময়দার মন্ডটিকে হাতের সাহায্যে বিশেষভাবে পাকিয়ে চোঙ -এর আকার দেওয়া হয় এবং ছোট ছোট খণ্ডে কেটে নেওয়া হয়। একটি ডিম ভেঙে ফেটিয়ে নিতে হয়। সাধারণত বেক করার আগে মোনা রুটির উপরে একটি ব্রাশ দিয়ে ডিমের প্রলেপ দেওয়া হয়।   ফিলিপিন্সে ঐতিহ্যগতভাবে প্রস্তুত মোনা রুটি সামান্য হলুদ বা হলুদ-বাদামী রঙের হয়, কিন্তু আধুনিক বাণিজ্যিকভাবে প্রস্তুত মোনা রুটির রঙ হালকা বাদামী হয়। 
মোনা রুটি ফিলিপিনো রন্ধনশৈলীর এক অনন্য খাবার। এটি ফিলিপিন্সে প্রস্তুত সবচেয়ে মৌলিক রুটির প্রকারগুলির মধ্যে একটি। এই মোনা রুটির রন্ধনপ্রনালীকে সামান্য পরিবর্তন ও বিকশিত করে *পিনাগং* এবং *পুটকে* ইত্যাদির মতো বিবিধ স্থানীয় রুটির উদ্ভাবন হয়েছে।

তথ্যসূত্র
---------

1. 1 2  "Filipino Monay Bread Recipe"। *Kusina Master Recipes*। নভেম্বর ২৫, ২০১৪। সংগ্রহের তারিখ ডিসেম্বর ১৭, ২০১৮।
2. 1 2 3  Panuelos, Clarisse (ফেব্রুয়ারি ৪, ২০১৪)। "One of my favourite Filipino breads in 3 forms"। *The Tummy Train*। সংগ্রহের তারিখ ডিসেম্বর ১৭, ২০১৮।
3. 1 2 3 4  Estrella, Serna। "The Secret History Behind Pan de Regla and Other Panaderia Eats"। *Pepper.ph*। এপ্রিল ৯, ২০২১ তারিখে মূল থেকে আর্কাইভ করা। সংগ্রহের তারিখ ডিসেম্বর ১৭, ২০১৮।
4. 1 2  Veneracion, Connie। "Inside a Filipino Panaderia: the 7 Most Popular Breads"। *The Spruce Eats*। সংগ্রহের তারিখ ডিসেম্বর ১৭, ২০১৮।
5. ↑  Madarang, Catalina Ricci S. (জুন ১৩, ২০১৮)। "What's in a name? Online debate reveals colorful history and names of bread"। *Interaksyon*। সংগ্রহের তারিখ ডিসেম্বর ১৭, ২০১৮।
6. ↑  "Monay Bread"। *Mama's Guide Recipes*। এপ্রিল ২৮, ২০১৭। সংগ্রহের তারিখ ডিসেম্বর ১৭, ২০১৮।
7. ↑  "Monay Bread Recipe"। *Filipino Food Online*। ডিসেম্বর ১৭, ২০১৮ তারিখে মূল থেকে আর্কাইভ করা। সংগ্রহের তারিখ ডিসেম্বর ১৭, ২০১৮।
**বাডেনভাইলার** হল জার্মানির বাডেন-ভ্যুর্টেমবের্গ প্রদেশের ব্রাইসগাউ-হোখ্‌শভার্ৎসভাল্ড জেলার একটি অবকাশ যাপন ও স্পা কেন্দ্র। এটি বাসেল থেকে সড়ক ও রেলপথে ২৮ কিলোমিটার, ফ্রান্সের সীমান্ত থেকে ১০ কিলোমিটার ও ফ্রান্সের ম্যুলুজ শহর থেকে ২০ কিলোমিটার দূরে অবস্থিত। জার্মান সীমান্তের অভ্যন্তরে নিকটবর্তী বড় শহর হল ফ্রেইবুর্গ, যা প্রায় ৩০ কিলোমিটার দূরে অবস্থিত। বাডেনভাইলার ব্ল্যাক ফরেস্টের পশ্চিম প্রান্তে অবস্থিত।

ইতিহাস
------

রোমানরা এই অঞ্চলের রাইনের পূর্ব পর্যন্ত দখল করেছিল। ৭০ খ্রিস্টাব্দে সম্রাট তিতুস ফ্লাভিয়াস ভেস্পাসিয়ানুসের অধীনে রোমানরা এই অঞ্চলটির উন্নয়ন কাজ শুরু করে। এই অঞ্চলে পূর্বে বসবাসকারী কেল্টীয়রা অঙ্গীভূত হতে থাকে। রোমানরা উর্ধ্বস্থ রাইন উপত্যকা এবং জলবায়ু, স্বাস্থ্য ও বালনিওলজিক্যাল দৃষ্টিকোণ থেকে আকুয়া ভিলা নির্মাণ করে। উর্ধ্বস্থ রাইন উপত্যকা সে সময়ে অসংখ্য লবণাক্ত পানির হ্রদ ও পুল সংবলিত বৃহৎ বন্যা কবলিত অঞ্চল ছিল। হ্রদ ও পুকুরগুলি মশায় ভরপুর ছিল এবং গ্রীষ্মকালে রাইনের সমভূমি উষ্ণ থাকত। রোমানরা তাদের দখলকৃত অঞ্চলে তাদের নিজেদের সংস্কৃতিতে থাকতে চাইত। তাই তারা একটি ছোট রোমান প্রাদেশিক শহরের মত আকুয়া ভিলার নকশা করে। স্থানীয় নদী ও হ্রদগুলির পানি সারা বছরই ঠাণ্ডা থাকত, তাই তারা গোসলের জন্য উর্ধ্বস্থ রাইন অঞ্চলের গরম পানির ঝর্ণা ব্যবহার করত এবং এখানে থার্মাল বাথ আকুয়া ভিলা নির্মাণ করে। রোমানদের নির্মিত এই ভিলার ধ্বংসাবশেষ এখনো হাইটেরশাইমের ভিলা আরবানা অথবা বাডেনভাইলারের রোমান বাথ ধ্বংসাবশেষে দেখা যায়।

অর্থনীতি
--------

বাডেনভাইলারের অর্থনীতির চালিকাশক্তি হল পর্যটন ও স্পা। এখানে থার্মাল বাথ, রিহ্যাবিলিটেশন ক্লিনিক, স্যানচুরিয়াম, হোটেল, গেস্ট হাউজ ও গেস্ট রুম রয়েছে। পাশাপাশি এখানে স্পা ও পর্যটন ব্যবসায়ের সাথে সংগতিপূর্ণ হস্তশিল্প ও সেবা কোম্পানি রয়েছে। এখানে মদ তৈরি, কৃষি কাজ ও লগিং কোম্পানিও বিদ্যমান। উনবিংশ শতাব্দীর মাঝামাঝি থেকে বাডেনভাইলার থেকে লোহা, সীসা ও রূপা উত্তোলন করা হয় এবং বর্তমানে গ্রানাইট ও ফসফরাসও উত্তোলন করা হচ্ছে।

তথ্যসূত্র
---------

1. ↑   Statistisches Landesamt Baden-Württemberg – Bevölkerung nach Nationalität und Geschlecht am 31. Dezember 2017 (CSV-Datei) (Hilfe dazu).

বহিঃসংযোগ
---------


উইকিমিডিয়া কমন্সে **বাডেনভাইলার** সংক্রান্ত মিডিয়া রয়েছে।

* Badenweiler  ওয়েব্যাক মেশিনে আর্কাইভকৃত ১৭ জুন ২০১৯ তারিখে
* Roman Thermae

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ ক্ষেত্র

 |